SVI ไตรมาสสุดท้ายยังลุ้นเหนื่อย เน้นเก็งกำไรระยะสั้นรับปันผล!
โบรกฯชี้ SVI ปัจจัยพื้นฐานไตรมาสสุดท้ายของปียังไม่สดใส ยู่ระหว่างปรับลดกำไรและราคาเป้าหมาย แนะเก็งกำไรแค่ระยะสั้น รับปันผลสูงถึง 37%
โบรกฯชี้ SVI ปัจจัยพื้นฐานไตรมาสสุดท้ายของปียังไม่สดใส ยู่ระหว่างปรับลดกำไรและราคาเป้าหมาย แนะเก็งกำไรแค่ระยะสั้น รับปันผลสูงถึง 37%
9 ธ.ค. 2562

บล.ฟินันเซีย ไซรัส ระบุในบทวิเคราะห์ (9 ธ.ค.) แนะนำซื้อเก็งกำไรระยะสั้น สำหรับหุ้นบริษัท เอสวีไอ จำกัด (มหาชน) หรือ SVI เพื่อรับเงินปันผลหุ้นละ 1.9282 บาท เป็น Yield ที่สูงถึง 37% (XD 19 ธ.ค. จ่ายเงิน 30 ธ.ค.นี้) โดยเงินปันผลดังกล่าวคิดเป็น 4.2 พันลบ.จ่ายจากกำไร 9 เดือนแรกของปี 2019 กำไรสะสม และการกู้ 2.8 พันลบ.
และเป็นการจ่ายหลังจากคุณพงษ์ศักดิ์ โล่ห์ทองคำทำ tender offer แล้วเสร็จ ถือหุ้นเพิ่มขึ้นเป็น 72.54% จาก 44.71% ซึ่งผู้บริหารแจ้งว่าจะไม่ delist หุ้นออกจากตลาดฯภายใน 12 เดือน นับจากทำเทนเดอร์แล้วเสร็จและไม่มีแผนเปลี่ยนนโยบายอย่างมีนัยยะ เว้นแต่มีกรณีจำเป็น ทั้งนี้ แนะนำเพียงเก็งกำไร เนื่องจากปัจจัยพื้นฐานไม่สดใส คาดผลประกอบการไตรมาส 4/19 แย่ต่อ และยังเผชิญกับบาทแข็ง โดยยังอยู่ระหว่างปรับลดกำไรและราคาเป้าหมาย